proxectonos/corpus_dominio_legal_administrativo_tmp huggingface dataset:
ORDE do 19 de xaneiro de 2005 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/01/2005

Por medio do Decreto 288/1994, modificado no seu artigo 5 polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensar o labor daquelas persoas que, coa súa traxectoria creadora, contribuísen á conservación, á expansión e ao engrandecemento da cultura galega en calquera das súas dimensións. Por todo isto
DISPOÑO:
Artigo 1º
Convócase o Premio das Letras e das Artes de Galicia correspondente a 2005 co fin de recoñecer e recompensar os méritos daquelas persoas que dedicaron gran parte da súa actividade ás letras ou ás artes en calquera das súas múltiples manifestacións, cun resultado de engrandecemento e afirmación dos valores culturais de Galicia.
Artigo 2º
O premio está dotado con trinta e seis mil euros (36.000 A) con cargo á aplicación orzamentaria 10.02.353.A.640.1 dos orzamentos xerais da Comunidade Autónoma de Galicia para 2005, e queda condicionado á existencia de crédito axeitado e abondo para o seu financiamento.
Artigo 3º
1. O premio será indivisible e non poderá concederse a título póstumo.
2. O premio pode ser declarado deserto.
Artigo 4º
1. A presentación dos candidatos pode realizala calquera institución, fundación, academia, federación, asociación ou centro cultural ou de investigación, mediante un escrito dirixido ao conselleiro de Cultura, Comunicación Social e Turismo, consonte o modelo que figura como anexo desta orde, ao que se lle debe xuntar o currículo do candidato.
2. O escrito e mais o currículo ao que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, antes do 15 de marzo do ano en curso.
Artigo 5º
1. O premio resolverase o día 17 de maio, Día das Letras galegas, nun acto institucional.
2. O xurado pode convocar para este acto ata cinco finalistas.
Artigo 6º
Todas as decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxesen candidatos que no resultasen premiados poderán retirar a documentación presentada no prazo de trinta días naturais, contados a partir do día seguinte a aquel no que se produza a resolución. Transcorrido este prazo, arquivarase sen máis trámite.
Disposicións derradeiras
Primeira.-Facúltase a directora xeral de Promoción Cultural para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de xaneiro de 2005.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 21 de xaneiro de 2005 pola que se ordena a publicación do acordo do Consello da Xunta de Galicia do 20 de xaneiro de 2005, polo que se aproba a modificación da relación de postos de traballo da Consellería de Sanidade e do Servizo Galego de Saúde.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/01/2005

O proceso de integración no réxime estatutario do persoal funcionario e laboral que presta servizos en postos de traballo de institucións sanitarias do Servizo Galego de Saúde (Sergas), regulado na orde da Consellería de Sanidade do 11 de agosto de 2003 (DOG nº 158, do 18 de agosto), fai necesaria a modificación da actual relación de postos de traballo da Consellería de Sanidade e do Servizo Galego de Saúde (Sergas).
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da
Xunta de Galicia na súa reunión do vinte de xaneiro de dous mil cinco, adoptou o seguinte
ACORDO:
Primeiro.-Modificar a relación de postos de traballo da Consellería de Sanidade e do Servizo Galego de Saúde (Sergas), nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte de xaneiro de dous mil cinco, relativo á modificación da relación de postos de traballo da Consellería de Sanidade e do Servizo Galego de Saúde (Sergas), coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xaneiro de 2005.
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 20 de xuño de 2005 pola que se publica o tipo de xuro de referencia para o segundo semestre de 2005 para as operacións acollidas ao programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/06/2005

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo de 2003).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do mibor e euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2005 para as operacións acollidas ao programa de préstamos para financiar proxectos emprendedores na Comunidade Autónoma de Galicia será o 2,144%.
Santiago de Compostela, 20 de xuño de 2005.
Margarita Rodríguez Rama
Directora xeral do Instituto Galego de
Promoción Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 2 de xuño de 2005 pola que se regulan as axudas en réxime de concorrencia competitiva para a realización de programas de prevención do alcoholismo.
CONSELLERÍA DE SANIDADE — III. OUTRAS DISPOSICIÓNS — 21/06/2005

Advertido erro na devandita orde publicada no Diario Oficial de Galicia número 112, do luns, día 13 de xuño de 2005 cómpre facer a seguinte corrección:
-Na páxina 10.241, no artigo 7º no punto 4, onde di: «...Ponderación: 6%.»; debe dicir: «...Ponderación: 16%.».
CONSELLERÍA DE FAMILIA, XUVENTUDE, DEPORTE
E VOLUNTARIADO
CORRECCIÓN de erros.-Orde do 8 de xuño de 2005 pola que se convocan prazas nas residencias xuvenís dependentes desta consellería para o curso 2005/2006.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 21/06/2005

Advertido erro na devandita orde publicada no Diario Oficial de Galicia nº 117, do luns, 20 de xuño de 2005, cómpre facer a seguinte modificación:
No artigo 1º, a táboa que contén o número de prazas convocadas e a súa distribución por residencias debe substituírse pola seguinte:
CidadeResidenciaPrazas
LugoEijo Garay 80Home/muller
LugoIrmáns Pedrosa 75Home/muller
OurenseF.L. Cuevillas 54Home/muller
VigoAltamar 94Home/muller
CORRECCIÓN de erros.-Orde do 1 de abril de 2005 pola que se regulan os cursos de formación en lingua galega e as validacións correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/2005

Advertidos erros na Orde do 1 de abril de 2005 pola que se regulan os cursos de formación en lingua galega e as validacións correspondentes (DOG nº 71, do 14 de abril de 2005), cómpre facer as seguintes correccións:
Artigo 5º.1., na 5ª liña, onde di: «....este último destinado ao persoal das administracións local e estatal...», debe dicir: «....este último destinado, ata o momento da publicación desta orde, ao persoal das administracións local e estatal».
Artigo 19º.4, onde di: «Ás licenciaturas.....galega...», deberá dicir: «Ás licenciaturas de filoloxía galega e filoloxía hispánica (subsección de galego-portugués), e aos diplomas de tradutor especializado en linguaxe administrativa galega, outorgados pola EGAP e/ou pola Consellería de Xustiza daráselles a mesma validez que ao nivel superior de linguaxe administrativa galega e ao nivel superior de linguaxe xurídica galega».
CORRECCIÓN de erros.-Resolución do 11 de marzo de 2005 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba a nova regulamentación das bases reguladoras das axudas para os programas de apoio á continuidade e mellora competitiva da PEME galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/06/2005

Advertidos erros na referida resolución, publicada no DOG número 58, do 28 de marzo de 2005, procede facer as seguintes correccións:
-Na páxina 5.065, punto 3.1.4.1., onde di: «Para o cómputo do dito máximo acumularanse as solicitudes de subvención presentadas por un mesmo solicitante nun período dun ano natural desde a primeira delas.»; debe dicir: «Para o cómputo do dito máximo acumularanse as solicitudes de subvención presentadas por un mesmo solicitante nun período dun ano contado desde a primeira delas.».
-Nas páxinas 5.072 e 5.073, punto 6.4.2.3.3 a), onde di: «..., se así o propuxese, de normativas de aseguramento da calidade (ISO 9000) e/ou ambiente (ISO 14000)...»; debe dicir: «..., se así o propuxese, de sistemas de aseguramento da calidade (ISO 9001, ISO 17025, Q de calidade turística, UNE 175001) e/ou ambiente (ISO 14000)...».
-Na páxina 5.074, punto 6.5.1.3, onde di: «... de sistemas destinados á implantación nunha PEME de sistemas de aseguramento da calidade (ISO 9000, ISO 17000, Q de calidade turística) e/ou ambiente (ISO 14000)»; debe dicir: «... de sistemas destinados á implantación nunha PEME de sistemas de aseguramento da calidade (ISO 9001, ISO 17025, Q de calidade turística, UNE 175001) e/ou ambiente (ISO 14000)».
-Na páxina 5.075, punto 6.7.1, onde di: «... e cubrindo a documentación establecida no anexo VIII segundo cada tipo de proxecto.»; debe dicir: «... e cubrindo por duplicado a documentación establecida no anexo VIII segundo cada tipo de proxecto.».
-Na páxina 5.076, elimínase o punto 6.7.11, pasando o punto 6.7.12 a ser o 6.7.11.
-Na páxina 5.092, substitúese o anexo VIII, modelo 1, polo que se une a esta corrección de erros.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 18 de maio de 2005, da Dirección Xeral de Centros e Ordenación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2004-2005, e se ditan instrucións acerca da realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/06/2005

En virtude da autorización conferida pola disposición derradeira primeira da Orde do 13 de abril de 2005, pola que se convocan os premios extraordinarios de bacharelato correspondentes ao curso 2004-2005 (Diario Oficial de Galicia do 21 de abril), e de conformidade co establecido no artigo sexto desa orde, esta dirección xeral
RESOLVE:
I. Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo a esta resolución.
II. Fixar a data, horario, lugares de realización das probas e condicións de presentación dos candidatos.
1. As probas celebraranse o día 21 de xuño de 2005 de acordo co seguinte horario:
9.30 horas, presentación dos candidatos.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros en que se realizarán as probas.
Provincia da Coruña:
-IES Elviña. Polígono de Elviña, 2ª fase s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES As Lagoas. Rúa Eduardo Blanco Amor, nº 2, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos.
1. Os candidatos deberán realizar as probas na provincia a que pertenza o IES en que se encontre o seu expediente académico.
2. Para a realización das probas os candidatos acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 18 de maio de 2005.
Alberto González Armesto
Director xeral de Centros e Ordenación Educativa
ANEXO
Tribunal:
Presidente:
Alberto González Armesto, director xeral de Centros e Ordenación Educativa, ou persoa en quen delegue.
Secretario:
Gonzalo Sanmartín Brey, xefe do Servizo de Planificación Educativa.
Vogais:
María Luisa Calderón Fernández, profesora de ensino secundario.
José Manuel Facal Díaz, profesor de ensino secundario.
Lila Beatriz Mosquera Pérez, profesora de ensino secundario.
Emilio Pérez Sánchez, inspector de educación.
María Estrella Piñeiro Lorenzo, profesora de ensino secundario.
Belén Santos Lago, profesora de ensino secundario.
José Francisco Serrallé Marzoa, profesor de ensino secundario.
Xesús Valcárcel López, profesor de ensino secundario.
ORDE do 9 de xuño de 2005 pola que se amplía o prazo de presentación de solicitudes das prórrogas de bolsas para realizar estudos de doutoramento convocadas no anexo I da Orde do 29 de abril de 2005 (Diario Oficial de Galicia do 10 de maio).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/06/2005

Por orde da Consellería de Innovación, Industria e Comercio do 29 de abril de 2005, convocáronse as bolsas correspondentes a diversas accións de formación de investigadores, do Programa de recursos humanos do Plan Galego de Investigación, Desenvolvemento e Innovación Tecnolóxica para o ano 2005.
No artigo oitavo da devandita orde fíxase o prazo de presentación de solicitudes en 40 días naturais a partir do día seguinte ao da publicación da orde no Diario Oficial de Galicia.
No anexo I da dita orde convócanse as prórrogas de bolsas para realizar estudos de doutoramento, requiríndose entre os documentos para achegar polos solicitantes a certificación académica de ter superados os créditos do primeiro ano de estudos de terceiro ciclo. Tendo en conta que na data de peche da convocatoria as universidades aínda non disporán das correspondentes actas, faise preciso ampliar o prazo de presentación destas solicitudes. En consecuencia, de conformidade co disposto no artigo 49 da Lei de réxime xurídico das administracións públicas e do procedemento administrativo común,
DISPOÑO:
Artigo único.-Ampliar en 20 días naturais o prazo de presentación das solicitudes correspondentes ás prórrogas de bolsas para realizar estudos de doutoramento convocadas no anexo I da Orde do 29 de abril de 2005 (Diario Oficial de Galicia do 10 de maio).
Santiago de Compostela, 9 de xuño de 2005.
Juan Rodríguez Yuste
Conselleiro de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 30 de maio de 2005 pola que se declara a alienabilidade dun inmoble na rúa Valle Inclán número 14, de Monforte de Lemos (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/06/2005

Polo Decreto 131/2005, do 12 de maio (DOG nº 100, do 26 de maio), desafectouse un inmoble da Comunidade Autónoma de Galicia transferido en virtude do Real decreto 3317/1982, modificado polo Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas.
Unha vez obtida a inscrición no correspondente rexistro da propiedade do ben inmoble a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a seguir:
Edificio de planta baixa con dous almacéns anexos, cun total construído de 314 m, asentado sobre un soar de 372 m de superficie, situado no punto quilométrico 115,75 da estrada C-533, hoxe rúa Valle Inclán, nº 14, da vila e municipio de Monforte de Lemos (Lugo). Estrema: norte, estrada de situación, rúa Valle Inclán; sur, con terreo de Herminio Quiroga Vázquez (r/ Eduardo Pondal,13) e con terreo da Diócese de Lugo (r/ Eduardo Pondal, 15); leste, con casa de Josefa Gómez Vázquez (r/ Valle Inclán, 16); e oeste, con casa de Alfredo Paradiñeiro Paradiñeiro (r/ Valle Inclán, 12).
Inscrito no Rexistro da Propiedade de Monforte de Lemos no tomo 768, libro 322, folio 29, predio nº 32829, inscrición 1ª.
Santiago de Compostela, 30 de maio de 2005.
José Antonio Orza Fernández
Conselleiro de Economía e Facenda
CORRECCIÓN de erros.-Decreto 140/2005, do 12 de maio, polo que se declara a urxente ocupación, para os efectos de expropiación forzosa, polo Concello de Calvos de Randín, dos bens e dereitos necesarios para a realización das obras do proxecto de servidume de acueduto á rede de abastecemento de auga potable no núcleo de Calvos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/06/2005

Advertido erro na publicación do Decreto 140/2005 citado, publicado no DOG nº 106, do venres 3 de xuño de 2005, cómpre efectuar a súa corrección:
Nas páxinas 9.622 e 9.638, en lugar de baixo a epígrafe da Consellería de Política Territorial, Obras Públicas e Vivenda, debe entenderse publicado baixo a epígrafe da Consellería de Xustiza, Interior e Administración Local.
CORRECCIÓN de erros.-Resolución do 8 de abril de 2005, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/06/2005

Advertido erro na Resolución do 8 de abril de 2005, da Dirección Xeral de Relacións Laborais, publicada no Diario Oficial de Galicia número 89, do 10 de maio, é preciso facer a seguinte corrección:
ORDE do 1 de xuño de 2005 pola que se lle autoriza a implantación do bacherelato nas modalidades de ciencias da natureza e da saúde e o de humanidades e ciencias sociais, a partir do curso escolar 2005-2006, ao IES Miraflores do concello de Oleiros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/2005

A Lei orgánica 1/1981, do 16 de abril, pola que se aprobou o Estatuto de autonomía de Galicia e o Real decreto 1763/1982, do 24 de xullo, sobre o traspaso de funcións e servizos da Administración do Estado á Comunidade Autónoma de Galicia en materia de educación, recoñécenlle á Consellería de Educación e Ordenación Universitaria as competencias en materia de planificación, regulación e administración do ensino regrado en todos os niveis e graos, modalidades e especialidades, de acordo cos preceptos emanados da Constitución e das leis que lle sexan de aplicación.
De acordo co Decreto 454/2003, do 26 de decembro (DOG do 19 de xaneiro de 2004), polo que se establece a estrutura orgánica da Consellería de Educación e Ordenación Universitaria e de conformidade coa proposta da Dirección Xeral de Centros e Inspección Educativa, esta consellería
DISPÓN:
Primeiro.-Autorizar a implantación do bacharelato nas modalidades de ciencias da natureza e da saúde e o de humanidades e ciencias sociais ao IES Miraflores de Oleiros (código 15027952), a partir do curso escolar 2005-2006.
Disposicións derradeiras
Primeiro.-Autorízanse as direccións xerais de Persoal e a de Centros e Ordenación Educativa a tomar as medidas precisas para a execución desta orde.
Segundo.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de xuño de 2005.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 138/2005, do 12 de maio, polo que se declara a urxente ocupación, para os efectos de expropiación forzosa, polo Concello de Tomiño, dos bens e dereitos necesarios para a realización das obras do proxecto de colector xeral de Tomiño, 2ª fase.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/06/2005

Advertido erro na publicación do Decreto 138/2005 citado, publicado no DOG nº 106, do venres 3 de xuño de 2005, cómpre efectuar a súa corrección:
Nas páxinas 9.622 e 9.637, en lugar de baixo a epígrafe da Consellería de Política Territorial, Obras Públicas e Vivenda, debe entenderse publicado baixo a epígrafe da Consellería de Xustiza, Interior e Administración Local.
ORDE do 6 de xuño de 2005 pola que se declara a alienabilidade dun inmoble situado no lugar de Someso, número 7, da cidade da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/06/2005

Polo Decreto 129/2005, do 6 de maio (DOG nº 98, do 24 de maio), desafectouse do dominio público da Comunidade Autónoma de Galicia un inmoble situado no lugar de Someso, nº 7, da cidade da Coruña.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio, e logo do informe do Servizo Galego de Saúde,
DISPOÑO:
Artigo único.-Declárase a alienabilidade do ben inmoble que se describe a continuación:
Predio situado en las inmediacións da avenida Alfonso Molina, antes Lavedra, hoxe lugar de Someso, nº 7, parroquia de San Cristovo das Viñas, termo municipal da Coruña, de dous mil novecentos dezaoito metros cadrados. Linda: norte, con propiedade de Home Galicia, S.A.; sur, con estrada de Elviña á Braña; leste, con estrada de Elviña á Cabana, hoxe terreos do recinto feiral; e oeste, co resto da súa parcela matriz.
Inscrito no Rexistro da Propiedade nº 2 da Coruña no libro 1679, folio 104, predio nº 91.572-N.
Valor: 2.193.945,41 euros.
Santiago de Compostela, 6 de xuño de 2005.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Decreto 137/2005, do 12 de maio, polo que se declara a urxente ocupación, para os efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 131 Plan de obras e servizos 2004 Paradela-estrada provincial de Pacios por Aldosende a Currelos. Alargamento e mellora do punto quilométrico 0,300 ao 0,900 (termo municipal de Paradela).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/06/2005

Advertido erro na publicación do Decreto 137/2005 citado, publicado no DOG nº 106, do venres 3 de xuño de 2005, cómpre efectuar a súa corrección:
Nas páxinas 9.622 e 9.636, en lugar de baixo a epígrafe da Consellería de Política Territorial, Obras Públicas e Vivenda, debe entenderse publicado baixo a epígrafe da Consellería de Xustiza, Interior e Administración Local.
CORRECCIÓN de erros.-Decreto 139/2005, do 12 de maio, polo que se declara a urxente ocupación, para os efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 132 Plan de obras e servizos 2004 O Saviñao-estrada provincial de Torno ao Gorgozo. Alargamento e mellora do punto quilométrico 0,000 ao 0,900 (termo municipal do Saviñao).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/06/2005

Advertido erro na publicación do Decreto 139/2005 citado, publicado no DOG nº 106, do venres 3 de xuño de 2005 cómpre efectuar a súa corrección:
Nas páxinas 9.622 e 9.637, en lugar de baixo a epígrafe da Consellería de Política Territorial, Obras Públicas e Vivenda, debe entenderse publicado baixo a epígrafe da Consellería de Xustiza, Interior e Administración Local.
RESOLUCIÓN do 10 de xuño de 2005 pola que se convoca unha xornada sobre a nova Lei de horarios comerciais.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/06/2005

Dentro do plan de actividades da Escola Galega de Administración Pública para o 2005 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase, unha xornada sobre a nova Lei de horarios comerciais, conforme as seguintes bases:
1. Obxectivos.
Realizar unha exposición dos temas fundamentais que se refiren aos horarios comerciais, regulados na Lei 1/2004, do 21 de decembro, tendo en conta os intereses dos consumidores e dos subministradores das distintas categorías de produtos comercias.
2. Contido.
Trataranse estes temas:
-A distribución de competencias entre o Estado e as comunidades autónomas en materia de horarios comerciais.
-O réxime xeral de horarios comerciais.
-O réxime especial de horarios comerciais.
-O réxime dos horarios de farmacia e estancos.
3. Destinatarios.
Persoal ao servizo da Xunta de Galicia e da Administración local galega e interesados en xeral.
4. Desenvolvemento.
-Horario: mañá e tarde.
-Lugar e data: a xornada convocada desenvolverase no salón de actos da Delegación de Presidencia da Coruña, sita na praza de Pontevedra nº 22, da citada cidade, o día 5 de xullo de 2005.
5. Inscrición.
-Prazo: remata o venres, día 1 de xullo de 2005.
-Tramitación de solicitudes: as solicitudes irán dirixidas ao director da Escola Galega de Administración Pública, Polígono das Fontiñas, rúa de Madrid, 2-4, 15707, Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono, o día 4 de xullo, de 8.30 a 14.30 horas, aos seguintes números: 981 54 62 39/44 ou 981 54 60 40.
6. Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento da xornada, así como o de cancelala, se o escaso número de solicitudes non xustificase a súa realización.
7. Certificación de asistencia.
Entregaráselles, ao remate da xornada, a aquelas persoas inscritas que concorresen asiduamente a ela, cando a súa asistencia sexa igual ou superior ao 85% das horas lectivas programadas, e expresarase neste documento a natureza da actividade e as datas da súa realización.
Santiago de Compostela, 10 de xuño de 2005.
Domingo Bello Janeiro
Director da Escola Galega
de Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 7 de xuño de 2005 pola que se modifica a do 28 de decembro de 2004 pola que se regulan as bases que rexerán as subvencións dirixidas a concellos e mancomunidades de municipios para o fomento e a realización de actividades de voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 17/06/2005

A Orde do 28 de decembro de 2004 da Consellería de Familia, Xuventude, Deporte e Voluntariado, publicada no DOG nº 4, do 7 de xaneiro de 2005, sinala no seu artigo 3º que as subvencións se farán efectivas no seu día, con cargo á aplicación orzamentaria 2005.14.05.212F.460.0 (proxecto 2003 00512) cun importe de 396.162,00 euros destinados ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 5/2005, do 13 de xaneiro
DISPOÑO:
Artigo único.
Primeiro.-Ampliar o importe da contía máxima da Orde do 28 de decembro de 2004 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado na contía de 73.865,04 euros (setenta e tres mil oitocentos sesenta e cinco euros con catro céntimos) con cargo á partida orzamentaria 2004.14.05.212F.460.0 (proxecto 2003 00512) dos
orzamentos xerais da Comunidade Autónoma de Galicia para o ano 2005.
Segundo.-A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xuño de 2005.
Pilar Rojo Noguera
Conselleira de Familia, Xuventude, Deporte
e Voluntariado
ORDE do 19 de maio de 2005 pola que se fixa o prezo de venda ao público da publicación: Observatorio de Galicia sobre drogas. Informe general 2004.
CONSELLERÍA DE SANIDADE — III. OUTRAS DISPOSICIÓNS — 17/06/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 19 de maio de 2005.
José Manuel González Álvarez
Conselleiro de Sanidade
ANEXO
Observatorio de Galicia sobre drogas. Informe general 2004: 12 euros.
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 7 de xuño de 2005 pola que se modifica a do 28 de decembro de 2004 pola que se regulan as bases que rexerán as subvencións dirixidas a entidades de acción voluntaria para o fomento e a realización de actividades de voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 17/06/2005

A Orde do 28 de decembro de 2004, da Consellería de Familia, Xuventude, Deporte e Voluntariado, publicada no DOG nº 4, do 7 de xaneiro de 2005, sinala no seu artigo 3º que as subvencións se farán efectivas no seu día con cargo á aplicación orzamentaria 2005.14.05.212F.480.0 (proxecto 2003 00513) cun importe de 445.121 euros destinado ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 5/2005, do 13 de xaneiro.
DISPOÑO:
Artigo único.
Primeiro.-Ampliar o importe da contía máxima da Orde do 28 de decembro de 2004 pola que se regulan
as bases que rexerán as subvencións dirixidas a entidades de acción voluntaria para o fomento e realización de actividades de voluntariado na contía de 107.779,56 euros (cento sete mil setecentos setenta e nove euros con cincuenta e seis céntimos) con cargo á partida orzamentaria 2005.14.05.212F.480.0 (proxecto 2003 00513) dos orzamentos xerais da Comunidade Autónoma de Galicia para o ano 2005.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xuño de 2005.
Pilar Rojo Noguera
Conselleira de Familia, Xuventude, Deporte
e Voluntariado
ORDE do 6 de xuño de 2005 pola que se dispón o cesamento de vogal en representación da Confederación de Empresarios de A Coruña (CEC) no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/06/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberá facerse necesariamente por proposta das administracións públicas e entidades ou organismos representados no Consello de Administración, polo que, vista a petición e proposta de modi
ficación realizada ao abeiro do disposto no artigo 40.2º da Lei 27/1992, pola Confederación de Empresarios da Coruña (CEC) e, en canto órgano competente,
DISPOÑO:
O cesamento de Juan Chas Rodríguez, como vogal do Consello de Administración da Autoridade Portuaria da Coruña, en representación da Confederación de Empresarios da Coruña (CEC), agradecéndolle os servizos prestados.
Santiago de Compostela, 6 de xuño de 2005.
Alberto Núñez Feijoo
Vicepresidente primeiro e conselleiro
de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 6 de xuño de 2005 pola que se dispón o nomeamento de vogal en representación da Confederación de Empresarios de A Coruña (CEC) no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/06/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo acordo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a petición e proposta de modificación realizada ao abeiro do disposto no artigo 40, número 2, da Lei 27/1992, pola Confederación de Empresarios de A Coruña (CEC), e, en canto órgano competente,
DISPOÑO:
O nomeamento de Jesús Etchevers Durán, como vogal do Consello de Administración da Autoridade
Portuaria da Coruña, en representación da Confederación de Empresarios da Coruña (CEC).
Santiago de Compostela, 6 de xuño de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 161/2005, do 16 de xuño, polo que se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2005.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/06/2005

Advertido erro na publicación do decreto que se cita, efectuada no Diario Oficial de Galicia nº 116,
do 17 de xuño de 2005, cómpre facer a seguinte corrección:
Na páxina 10.587, no último parágrafo do preámbulo, onde di: «..., logo do informe da comisión de persoal, cos votos..., e de conformidade...», debe dicir: «..., logo do informe da comisión de persoal, e de conformidade...».
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 27 de maio de 2005 pola que se prorroga o prazo de presentación de alegacións e solicitudes de modificación do sistema de información xeográfica de parcelas agrícolas, establecido pola Orde do 24 de xaneiro de 2005.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 06/06/2005

Advertidos erros na citada orde, publicada no DOG nº 103, do 31 de maio de 2005, é necesario efectuar a seguinte corrección: na páxina 9.376, no terceiro parágrafo da orde, onde di: «estímase necesaria a prórroga do citado prazo de presentación de alegacións e solicitudes de modificación do SIXPAC ata o 15 de xuño de 2005», debe dicir: «estímase necesaria a prórroga do citado prazo de presentación de alegacións e solicitudes de modificación do SIXPAC ata o 30 de xuño de 2005».
RESOLUCIÓN do 11 de maio de 2005, da Delegación Provincial da Coruña, pola que se procede á publicación da relación definitiva de nenos admitidos para o curso 2005-2006 nos centros de atención á primeira infancia, dependentes desta consellería.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 10/06/2005

Con data do 9 de marzo de 2005, publicouse a Orde do 1 de marzo de 2005 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude, Deporte e Voluntariado para o curso 2005/2006.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, DOG, e páxina web da Dirección Xeral de Familia:
(www.xunta.es/conselle/fm/dxf/inex.htm)
Os solicitantes admitidos dispoñen dun prazo de 10 días a partir da publicación da admisión para
confirmaren a súa praza, presentando certificado médico do/a neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, teráse por decaída a solicitude da praza, logo de resolución en tal sentido.
Contra esta resolución que non esgota a vía administrativa, poderá interpoñerse recurso de alzada perante a Consellería de Familia, Xuventude, Deporte e Voluntariado, no prazo dun mes que comezará a contar desde a publicación desta resolución.
A Coruña, 11 de maio de 2005.
Mª Rosa Gómez Díaz
Delegada provincial da Coruña
ORDE do 24 de maio de 2005 pola que se dispón o nomeamento de vogais do Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/06/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación das vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro do disposto no artigo 40, número 2º, da Lei 27/1992, e, en canto órgano competente,
DISPOÑO:
O nomeamento dos seguintes vogais do Consello de Administración da Autoridade Portuaria de San Cibrao-Ferrol e a súa ría:
En representación do Concello de Cervo:
-José Insua Pernas.
En representación da Xunta de Galicia:
-Jesús López González.
Santiago de Compostela, 24 de maio de 2005.
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
ORDE do 24 de maio de 2005 pola que se dispón o cesamento de vogais do Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/06/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro do disposto no artigo 40, número 2º, da Lei 27/1992, e, en canto órgano competente,
DISPOÑO:
O cesamento dos seguintes vogais do Consello de Administración da Autoridade Portuaria de San Cibrao-Ferrol e a súa ría, agradecéndolles os servizos prestados:
En representación do Concello de Xove:
-Jesús López González.
En representación da Xunta de Galicia:
-José Insua Pernas.
Santiago de Compostela, 24 de maio de 2005.
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
ORDE do 24 de maio de 2005 pola que se dispón o nomeamento de vogal en representación da Federación Comarcal de Empresarios de Arousa (FECA) no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/06/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo acordo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas, e entidades ou organismos representados no Consello de Administración, polo que, vista a petición e proposta de modificación realizada ao abeiro do disposto no artigo 40, número 2º, da Lei 27/1992, pola Federación Comarcal de Empresarios de Arousa (FECA), e en canto órgano competente,
DISPOÑO:
O nomeamento de Luis García-Reboredo Mendoza, como vogal do Consello de Administración da Autoridade Portuaria de Vilagarcía de Arousa e a súa ría, en representación da Federación Comarcal de Empresarios de Arousa (FECA).
Santiago de Compostela, 24 de maio de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
ORDE do 24 de maio de 2005 pola que se dispón o cesamento de vogal en representación da Federación Comarcal de Empresarios de Arousa (FECA) no Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/06/2005

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designa
ción e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo acordo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades ou organismos representados no Consello de Administración, polo que, vista a petición e proposta de modificación realizada ao abeiro do disposto no artigo 40, número 2º, da Lei 27/1992, pola Federación Comarcal de Empresarios de Arousa (FECA), e, en canto órgano competente,
DISPOÑO:
O cesamento de José Luis Nogueira Rodríguez, como vogal do Consello de Administración da Autoridade Portuaria de Vilagarcía de Arousa e a súa ría, en representación da Federación Comarcal de Empresarios de Arousa (FECA), agradecéndolles os servizos prestados.
Santiago de Compostela, 24 de maio de 2005.
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 13 de maio de 2005 pola que se establecen as bases reguladoras de concesión de axudas en réxime de concorrencia competitiva para a renovación do parque de tractores da Comunidade Autónoma de Galicia e se convocan para o ano 2005.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 06/06/2005

Advertidos erros nos anexos da citada orde, publicada no DOG nº 93, do 16 de maio de 2005, substitúense a folla 1 de 3, da páxina número 8.222 e as claves e instrucións para cubrir a solicitude, da páxina 8.226, polas que se engaden a seguir.
Dado que a presente corrección non supón modificación ningunha do contido da orde, as solicitudes presentadas con anterioridade á publicación desta corrección de erros, serán admitidas sen necesidade de actuación ningunha por parte do interesado.